**นโยบายการกำกับดูแลองค์การที่ดี**

เพื่อให้สอดคล้องกับอำนาจหน้าที่ตามตามพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมถึงฉบับที่ 7 พ.ศ. 2562 พระราชบัญญัติกำหนดแผนและขั้นตอนการกระจายอำนาจ พ.ศ.2542 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พุทธศักราช 2546 รวมทั้งให้สอดคล้องกับเกณฑ์คุณภาพการบริหารจัดการภาครัฐ ซึ่งมุ่งเน้นการพัฒนาคุณภาพ การบริหารภาครัฐตามหลักธรรมาภิบาล ทั้งนี้ให้การบริหารราชการเป็นไปอย่างมีประสิทธิภาพและประสิทธิผล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ

องค์การบริหารส่วนตำบลดอนมดแดง จึงได้จัดทำนโยบายการกำกับดูแลองค์การที่ดี อันประกอบด้วยนโยบายหลัก คุณภาพนำ คุณธรรมถูกต้อง สอดคล้องจรรยาบรรณ สัมพันธ์สามัคคี ทำดีเพื่อบ้านเมือง ในการนี้องค์การบริหารส่วนตำบลดอนมดแดงนำนโยบายไปเป็นแนวทางปฏิบัติในการปฏิบัติงาน ทั้งนี้องค์การบริหารส่วนตำบลดอนมดแดง จะได้พิจารณาทบทวน ปรับปรุงนโยบาย เพื่อให้มีความเหมาะสม ทันสมัยและสอดคล้องกับสถานการณ์



(นายสมพงษ์ อบคำ)

นายกองค์การบริหารส่วนตำบลดอนมดแดง

วันที่ 31 เดือน มกราคม 2565

**คำกล่าวแสดงเจตจำนงของผู้บริหาร**

...........................................................

ข้าพเจ้า ตำแหน่ง นายกองค์การบริหารส่วนตำบลดอนมดแดง

ขอแสดงเจตจำนง ต่อเจ้าหน้าที่ในหน่วยงาน ต่อสาธารณะชนและประชาชนทั่วไปว่า

“ข้าพเจ้าจะปฏิบัติหน้าที่และบริหารงานของหน่วยงาน

ภายใต้ภารกิจอำนาจหน้าที่ขององค์การบริหารส่วนตำบลดอนมดแดง

ด้านบริการองค์กรและด้านการบำบัดทุกข์บำรุงสุข

ด้านการบริการ ตลอดจนการอำนวยความสะดวก

การปฏิบัติงานตามภารกิจหน่วยงาน ด้วยความซื่อสัตย์สุจริต

ด้วยความสำนึกและตระหนักในความรับผิดชอบที่มีอยู่

จะตั้งใจปฏิบัติหน้าที่โดยเต็มกำลังความสามารถ จะใช้อำนาจหน้าที่

โดยยึดหลักธรรมาภิบาลในการบริหารงาน

และจะยืนหยัดต่อต้านการทุจริตทุกรูปแบบ”



(นายสมพงษ์ อบคำ)

นายกองค์การบริหารส่วนตำบลดอนมดแดง

วันที่ 31 มกราคม 2565